สวัสดีค่ะ เมื่อประมาณวันที่ 13 ธันวา ได้ไปฉีดยาคุมกำเนิดแบบ 1 เดือนมา แล้วหลังจากฉีดมา 2 สัปดาห์ มีเลือดไหลมาแบบกระปริบกระปรอยอยู่ตลอดเลยค่ะ ไหลบ้าง หยุดบ้าง อยู่แบบนี้ตลอดเลยอะค่ะ อยากทราบว่าเป็นอาการผิดปกติมั้ยคะ จนถึงตอนนี้ก็ยังมีไหลอยู่บ้างนิดหน่อย ถ้าเป็นปกติ อีกกี่เดือนประจำเดือนถึงจะมาเป็นปกติคะ
สวัสดีค่ะ .,ผลข้างเคียงของยาฉีดคุมกำเนิดชนิดที่ฉีดทุก 1 เดือน มักทำให้เกิดเลือดออกกะปริดกะปรอยน้อยกว่าชนิดที่ฉีดทุก 3 เดือน แต่ก็สามารถพบได้ ไม่ได้ถือว่าผิดปกติและอันตรายอะไรค่ะ ดังนั้น หากเลือดที่ออกมีปริมาณไม่มาก ไม่มีปวดท้องน้อย ก็อาจสังเกตอาการต่อไปก่อน ยังไม่จำเป็นต้องทำอะไร ทั้งนี้ โดยส่วนใหญ่ เมื่อฉีดต่อเนื่องไปเรื่อยๆ ผลข้างเคียงเรื่องเลือดออกกะปริดกะปรอยจะค่อยๆ ลดน้อยลงจนหายไปได้เองค่ะสำหรับประจำเดือนนั้น โดยปกติจะมาเมื่อเข้าสัปดาห์ที่ 4 นับจากที่ได้ฉีดยาไป ดังนั้น หากครบ 4 สัปดาห์นับจากที่ได้ฉีดยามาแล้ว ไม่มีประจำเดือนมา (แบบที่มีเลือดออกมาปริมาณพอสมควร ไม่ใช่แบบกะปริดกะปรอย) ก็ควรตรวจหาการตั้งครรภ์ดูด้วยค่ะ